***№ 4***

**ПЫСІНА СЛОВА**

Кветкі збіраем з вялікай любоўю,

З гонарам ў сэрцы сплятаем “Вянок”,

Славім імя незабыўнае – Пысін,

Зноў за радочкам смакуем радок.

Гэты “Вянок” праз гады не завяне,

Кветкі ўплятаем – і верш, і санэт,

Сына зямлі Прыдняпроўскага краю

Шчыра радкамі малюем партрэт.

**Прыпеў** *(паўтараецца двойчы):*

Каб загучала ў сэрцах нанова

Пысіна слова, Пысіна слова.

Жар свайго сэрца паэт нам пакінуў,

Кожнае слова пульсуе, як кроў,

Талент паэта – жывы, самабытны

І непаўторны, як спеў салаўёў.

Слова паэта зіхціць і струменіць,

Будзе народу служыць праз вякі.

Будуць нашчадкамі зноўку і зноўку

Ў гонар паэта сплятацца вянкі.

**Прыпеў** *(паўтараецца двойчы):*

Каб загучала ў сэрцах нанова

Пысіна слова, Пысіна слова.